Diari Oficial de la Generalitat Valenciana


Sumari del DOGV 6046, del 30-06-2009 (2009/7433)

ORDE de 29 de maig de 2009, de la Conselleria d'Educació, per la qual es modifica l'autorització del Centre privat d'Educació Infantil Cotó de València, per canvi de titularitat i de composició.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6046

Data del DOGV
:   30-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/7433


Data del document
:   29-05-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'ensenyament

ORDE de 29 de maig de 2009, de la Conselleria d'Educació, per la qual es modifica l'autorització del Centre privat d'Educació Infantil Cotó de València, per canvi de titularitat i de composició. [2009/7433]  
L'expedient ha sigut iniciat a instància de Dvorsak, Sociedad Limitada Laboral, en sol·licitud de modificació de l'autorització del Centre privat d'Educació Infantil Cotó, codi 25652069, de València per canvi de titularitat a favor de l'entitat Dvorsak, Societat Limitada.  
El nou titular declara no trobar-se incurs en cap dels supòsits relacionats en l'article 21.2 de la Llei Orgànica Reguladora del Dret a l'Educació, que li impediria ser titular de centres docents privats.  
Així mateix, la nova titularitat sol·licita la modificació de l'autorització de l'Educació Infantil, per supressió del Segon Cicle i ampliació del Primer Cicle en dos unitats.  
La Direcció General d'Ordenació i Centres Docents va aprovar, mitjançant la Resolució de 21 d'abril de 2009, l'adequació de les instal·lacions proposades, quant a espais educatius, al que disposa la normativa aplicable.  
L'expedient ha sigut tramitat per la Direcció Territorial d'Educació, i inclou l'informe favorable de la Unitat Tècnica de Construccions i el compromís, per part del centre, d'aportar la relació de professorat i titulacions respectives abans de l'inici de les activitats educatives corresponents, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 1004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris; el Decret 2/2009, de 9 de gener (DOCV de 14.01.2009), del Consell, pel qual s'establixen els requisits mínims que han de complir els centres que impartisquen el Primer Cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Vista la proposta del director general d'Ordenació i Centres Docents de data 29 de maig de 2009 i de conformitat amb esta, i en exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
Modificar l'autorització per canvi de titularitat i nivell d'ensenyança del centre que més avall s'indica, en els termes que s'hi especifiquen.  
Denominació genèrica del centre: Centre d'Educació Infantil de Primer Cicle  
Denominació específica del centre: Cotó  
Anterior titularitat: Dvorsak, Sociedad Limitada Laboral  
Nova titularitat que s'autoritza: Dvorsak, Societat Limitada.  
Domicili: C. Plater Suárez, núm. 6  
Localitat: València (46469)  
Província: València  
Codi: 42449080  
Ensenyances i capacitat màxima que s'autoritzen:  
7 unitats d'Educació Infantil, Primer Cicle, amb 95 llocs escolars, distribuïdes així:  
- 2 unitats per a escolars de 0 a 1 any, amb 8 llocs escolars cada una.  
- 3 unitats per a escolars d'1 a 2 anys, amb 13 llocs escolars cada una.  
- 2 unitats per a escolars de 2 a 3 anys, amb 20 llocs escolars cada una.  
DISPOSICIÓ ADDICIONAL PRIMERA  
El centre haurà de completar la relació del professorat i les titulacions adequades a les ensenyances que s'autoritzen, davant de la Direcció Territorial d'Educació corresponent, per a la seua aprovació abans de l'inici de les activitats educatives, amb un informe previ favorable de la Inspecció Educativa.  
DISPOSICIÓ ADDICIONAL SEGONA  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes des de la data en què es dicta; no obstant això, els seus efectes acadèmics es considera que es referixen a l'inici del pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació. En els litigis entre les administracions públiques no cabrà interposar cap recurs en via administrativa, si bé es podrà fer ús del requeriment previst en l'article 44 de la Llei 29/1998.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 29 de maig de 2009  
El conseller d'Educació,  
ALEJANDRO FONT DE MORA TURÓN